
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2009 M. KOVO 26 D. SPRENDIMO NR.T-87 DALINIO PAKEITIMO
2011 m. gruodžio 20 d. Nr.T-281
Šakiai


Rajono savivaldybės taryba, vadovaudamasi Lietuvos Respublikos vietos  savivaldos įstatymo (Žin.,1994, Nr.55-1049; 2008, Nr.113-4290) 7 str. 6 ir 9 p., 16 str. 2 d. 38 p., 18 str. 1 d. ir  Piniginės socialinės paramos nepasiturinčioms šeimoms ir vieniems gyvenantiems asmenims įstatymu (Žin., 2003, Nr.73-3352; 2006, Nr.130-4889) 22 str. 4 d., nusprendžia,



iš dalies pakeisti  rajono savivaldybės tarybos 2009 m. kovo 26 d. sprendimo Nr. T-87 „Dėl piniginės socialinės paramos nepasiturinčioms šeimoms ir vieniems gyvenantiems asmenims skyrimo, skaičiavimo ir mokėjimo tvarkos tvirtinimo“ 16 punktą, išdėstant jį nauja redakcija: 

                 „16. Įsiskolinimu laikoma didesnė kaip 1000 Lt suma už būsto šildymą ir karštą vandenį bei didesnė kaip 200 Lt suma už šalto vandens tiekimą“.

